**.. NAPIREND**

**E l ő t e r j e s z t é s**

**Salföld Község Önkormányzata Képviselő-testületének**

**2019. május 13-i nyilvános testületi ülésére**

**Tárgy: A háziorvosi körzet - Kővágóörs- Kékkút- Salföld - háziorvosi tevékenység helyettesítéssel történő ellátására kötött vállalkozói szerződés módosítása.**

**Előterjesztő: Fábián Gusztáv, polgármester**

**Előkészítette: Tóthné Titz Éva jegyzőt helyettesítő aljegyző**

**----------------------------** Jogszabállyal nem ellentétes

 Előterjesztő

 -----------------------------------

 Tóthné Titz Éva jegyzőt helyettesítő aljegyző

Tisztelt Képviselő-testület!

2018. január 1-től a Kővágóörs – Kékkút – Salföld háziorvosi praxist betöltetlen körzetként helyettesítéssel ellátva működteti Kővágóörs Község Önkormányzata. A működési engedély beszerzésre került, a finanszírozási szerződés a Nemzeti Egészségbiztosítási Alapkezelővel megkötésre került.

Ez idáig a praxis értékesítésére nem került sor.

A háziorvosi feladatok helyettesítéssel történő ellátására a KIRÁLY Gyógyító Betéti Társaság 2019. június 30-ig határozott időre került megbízásra Kővágóörs Község Önkormányzata által.

A háziorvosi feladat ellátását 2019. július 1-től a megbízott továbbra is helyettesítéssel vállalja, a továbbiakban közös megegyezéssel a praxis helyettesítéssel történő ellátását határozatlan időre kötött szerződésben célszerű meghatározni.

A szerződés módosítás az előterjesztés mellékletét képezi.

Kérem a Tisztelt Képviselő-testületet, hogy az előterjesztést megvitatni és döntést hozni szíveskedjenek.

**Határozati javaslat:**

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2019. (…) HATÁROZATA**

***A háziorvosi tevékenység helyettesítéssel történő ellátására kötött vállalkozói szerződés módosításáról***

**Salföld Község Önkormányzata Képviselő-testülete tudomásul veszi és hozzájárulását adja, hogy a Kővágóörs – Kékkút -Salföld háziorvosi körzet helyettesítéssel történő ellátására a 2019. június 30-ig megbízott KIRÁLY Gyógyító Betéti Társaság szerződése módosításra kerüljön, mely a továbbiakban határozatlan időre kerülne megkötésre az előterjesztésben foglaltak szerint.**

**A Képviselő-testület felkéri a polgármestert, hogy a döntésről Kővágóörs Község Önkormányzatát, mint a feladat ellátásra megbízott gesztor önkormányzatot értesítse.**

***Felelős:*** Fábián Gusztáv, polgármester

***Határidő:*** azonnal